Čenings Frajs

Čenings Tomass Frajs (; dzimis  Vaitpleinsā, Ņujorkas štatā, ASV) ir bijušais amerikāņu basketbolists, spēlēja spēka uzbrucēja un centra pozīcijās. 2016. gada Nacionālās basketbola asociācijas (NBA) čempions Klīvlendas "Cavaliers" sastāvā.

 Karjera 
Č. Frajs pēc vairākām sezonām NCAA augstskolu basketbolā Arizonas Universitātē tika izraudzīts 2005. gada NBA drafta pirmajā kārtā ar kopējo 8. numuru. Pirmās divas sezonas viņš spēlēja komandā, kas Č. Fraju bija draftējusi — Ņujorkas "Knicks". Debijas sezonā Č. Frajs kļuva par novembra labāko debitantu (kopā ar Krisu Polu), kā arī tika iekļauts debitantu simboliskajā izlasē sezonas beigās.

No Ņujorkas Č. Frajs 2007. gada vasarā tika aizmainīts uz Portlendu, bet pēc nepilnām divām sezonām "Trail Blazers" sastāvā pārcēlās uz Fīniksu, kuras apkārtnē bija aizvadījis bērnību, mācījies vidusskolā un studējis vietējā universitātē. 2009. gadā noslēgto divu gadu līgumu klubs 2010. gadā pagarināja uz 5 gadiem par kopējo summu 30 miljoni dolāru, tādējādi novērtējot Č. Fraja sekmīgo spēli "Suns" sastāvā. 2009.-2010. gada sezonā viņš gāja laukumā "Suns" sākumsastāvā pusē spēļu, gūstot vidēji 11,2 punktus un savācot 5,3 bumbas zem groziem. Šajā sezonā Č. Frajs parādīja izcilu precizitāti no trīspunktu metienu līnijas, izpelnīdamies uzaicinājumu piedalīties Visu zvaigžņu spēles trīspunktu metienu konkursā kā pirmais centra spēlētājs kopš Sema Perkinsa 1997. gadā.

2014. gada vasarā Č. Frajs kā brīvais aģents pievienojās Orlando "Magic". 2016. gada februārī viņu aizmainīja uz Klīvlendas "Cavaliers" pret Džerīdu Kaninghemu un nākotnes drafta izvēli. Šīs sezonas noslēgumā Č. Frajs kopā ar "Cavaliers" kļuva par NBA čempionu.

2018. gada februārī viņu kopā ar Aizeju Tomasu aizmainīja uz Losandželosas "Lakers" pret Džordanu Klārksonu un Leriju Nensu jaunāko. "Lakers" aizvadījis pusi sezonas, vasarā viņš atgriezās Klīvlendā un nospēlēja šeit profesionālā basketbola karjeras pēdējo sezonu.

 Statistika NBA 

 Regulārā sezona 
Sezona  Komanda  GP  GS  MPG  FG%  3P%  FT%  RPG  APG  SPG  BPG  PPG 2005.—2006. "Knicks" 65  14  24,2  47,7  33,3  82,5  5,8  0,8  0,5  0,7  12,3 2006.—2007. "Knicks" 72  59  26,3  43,3  16,7  78,7  5,5  0,9  0,5  0,6  9,5 2007.—2008. "Trail Blazers" 78  20  17,2  48,8  30,0  78,0  4,5  0,7  0,4  0,3  6,8 2008.—2009. "Trail Blazers" 63  1  11,8  42,3  33,3  72,2  2,2  0,4  0,3  0,2  4,2 2009.—2010. "Suns" 81  41  27,0  45,1  43,9  81,0  5,3  1,4  0,8  0,9  11,2 Karjera 359  135  21,6  45,6  41,6  80,1  4,7  0,9  0,5  0,6  8,9

 Izslēgšanas spēles 
Sezona  Komanda  GP  GS  MPG  FG%  3P%  FT%  RPG  APG  SPG  BPG  PPG 2009 "Trail Blazers" 4  0  9,0  35,7  0  66,7  0,8  0,3  0  0  3,0 2010 "Suns" 16  0  27,2  36,4  34,9  93,8  5,6  0,9  0,8  0,6  8,2 Karjera 20  0  23,5  36,4  34,9  89,5  4,7  0,8  0,6  0,4  7,2

 Atsauces 

 Ārējās saites 

Kategorija:1983. gadā dzimušie
Kategorija:ASV basketbolisti
Kategorija:Ņujorkas "Knicks" spēlētāji
Kategorija:Portlendas "Trail Blazers" spēlētāji
Kategorija:Fīniksas "Suns" spēlētāji
Kategorija:Orlando "Magic" spēlētāji
Kategorija:Klīvlendas "Cavaliers" spēlētāji
Kategorija:Losandželosas "Lakers" spēlētāji
Kategorija:Spēka uzbrucēji
Kategorija:Basketbola centri